पार्टी कार्यकर्ता के साथ अश्लील चैटिंग के मामले में भाजपा नेता निलंबित
WWW.INDINOMPCG.COM | Updated on 9 Jul, 2019 09:57 AM IST
भाजपा कार्यकर्ता के साथ अश्लील चैटिंग करने के मामले को पार्टी ने गंभीरता से लेकर संभागीय संगठन महामंत्री प्रदीप जोशी को निलंबित कर दिया है. कुछ दिनों से ये चैटिंग पार्टी नेताओं के बीच चर्चा में थी, लेकिन सोशल मीडिया पर चैटिंग सार्वजनिक होने पर सोमवार को भाजपा ने जोशी पर कार्रवाई कर दी.
सोशल मीडिया पर प्रदीप जोशी का चैट वायरल होने के बाद इंदौर रोड स्थित हाईराइज बिल्डिंग का एक फ्लैट भी चर्चा में आ गया है. आरोप है कि भाजपा के उक्त नेता पार्टी कार्यालय में कम, इसी फ्लैट में ज्यादा रहते थे. यह फ्लैट भाजपा के ही उज्जैन दक्षिण विधानसभा के एक प्रभावशाली नेता का बताया जा रहा है, जबकि फ्रीगंज स्थित पार्टी कार्यालय लोकशक्ति में बेहतर सुविधाओं वाले कमरे हैं. यहीं से राजनीतिक गतिविधियां चलाई जाती हैं.
आरोप है कि प्रदीप जोशी भाजपा कार्यालय पर ज्यादा वक्त न देकर इसी फ्लैट में अधिक समय बिताते थे. इस हाईराइज बिल्डिंग में लगे सीसीटीवी कैमरों में उनके फ्लैट में आने वाले कुछ युवकों की सक्रियता भी कैद है. सोशल मीडिया पर चर्चा में आने के बाद इसकी रिकॉर्डिंग भी भाजपा के पास भेजा गया था. सूत्रों के मुताबिक, भाजपा ने इस मामले में अपने स्तर पर जांच भी शुरू कर दी है.
मशहूर थी राज कपूर की होली पार्टी, इस वजह से देव आनंद कभी नहीं हुए शामिल
बैचलरेट पार्टी के बाद होने वाली जेठानी के साथ इस हाल में दिखीं प्रियंका चोपड़ा